open-index/open-wikipedia-markdown huggingface dataset:
ემა ცუ ვალდეკ უნდ პირმონტი

**ემა ცუ ვალდეკ უნდ პირმონტი** (; დ. 2 აგვისტო, 1858, ვალდეკი, გერმანია — გ. 20 მარტი, 1934, ჰააგა, ნიდერლანდები) — გერმანელი პრინცესა. ნიდერლანდების დედოფალი და ლუქსემბურგის დიდი ჰერცოგინია 1879-1890 წლებში როგორც ვილემ III-ის მეორე მეუღლე. ნიდერლანდების დედოფალ ვილჰელმინას დედა და მისი რეგენტი 1890-1898 წლებში.

## ბიოგრაფია 
მარცხნივ|მინი|340x340პქ|ახლადდაქვრივებული ემა თავის ქალიშვილთან, დედოფალ ვილჰელმინასთან ერთად 1890 წელს
ემა დაიბადა 1858 წლის 2 აგვისტოს გერმანიაში. იგი იყო ვალდეკ უნდ პირმონტის პატარა სამთავროს მთავარ გეორგ ვიქტორისა და მისი მეუღლის, პრინცესა ელენა ნასაუელის ქალიშვილი. მას შემდეგ, რაც მისი უფროსი და, პრინცესა ელენა ცოლად გაჰყვა დიდი ბრიტანეთის დედოფალ ვიქტორიას უმცროს ვაჟს, ალბანის ჰერცოგ ლეოპოლდს ვალდეკების ოჯახი დაწინაურდა და ემასაც მიეცა შანსი, რომ პრესტიჟულად გათხოვილიყო. ამის გამო მშობლებმა იგი აღსაზრდელად მკაცრ კალვინისტ პასტორს მიაბარეს, რომელმაც ემას ხატვა, ქალის ხელსაქმეები და ფრანგული ლიტერატურა კარგად ასწავლა.

1879 წლის 7 იანვარს, აროლსენში ემა ცოლად გაჰყვა ნიდერლანდების მეფე ვილემ III-ს, რომლის პირველი ცოლი, დედოფალი სოფია ვიურტემბერგელი 1877 წელს გარდაიცვალა.

ქორწინებიდან მალევე, 1880 წლის 31 აგვისტოს ემამ თავისი ერთადერთი შვილი, პრინცესა ვილჰელმინა გააჩინა, რომელიც ამ დროს საერთოდ არ მოაზრებოდა მემკვიდრედ, რადგან ვილემ III-ს პირველი ცოლისგან ორი ვაჟი ჰყავდა, თუმცა მათი უშვილოდ და ნაადრევად დაღუპვის გამო ვილჰელმინა მეფის ერთადერთ მემკვიდრედ იქცა.

1890 წლის 23 ნოემბერს ვილემ III გარდაიცვალა, რის გამოც ტახტი მცირეწლოვანმა დედოფალმა ვილჰელმინამ დაიკავა, რომლის რეგენტიც დედოფალი ემა გახდა. სწორედ მის რეგენტობასთანაა დაკავშირებული ლუქსემბურგის დიდი საჰერცოგოს ნიდერლანდებისგან გამოყოფა, რომლის ტახტიც ემას ბიძამ, ადოლფ ნასაუელმა დაიკავა.

ემა რეგენტობას სერიოზულად ეკიდებოდა, ამიტომაც ცდილობდა მინისტრებთან კარგი ურთიერთობა შეენარჩუნებინა და ზუსტად მიჰყვებოდა კონსტიტუციური მონარქიის პრინციპებს. პარალელურად, იგი დიდ ყურადღებას უთმობდა თავისი ქალიშვილის განათლებას. აღსანიშნავია, რომ მას შემდეგ, რაც ვილჰელმინას 16 წელი შეუსრულდა ემა მასთან ერთად მართავდა ქვეყანას. 1898 წელს ვილჰელმინა 18 წლის გახდა და ემასაც რეგენტობა ჩამოერთვა, თუმცა მიენიჭა დედა-დედოფლის წოდება.

დედა-დედოფალი ემა გარდაიცვალა 1934 წლის 20 მარტს ჰააგას სამეფო სასახლეში, 75 წლის ასაკში. მისი გარდაცვალების მიზეზაც ბრონქიტი დასახელდა.

## ლიტერატურა 
* George Edmundson, History of Holland (2013), p.&nbsp;421
* David Williamson, Debrett's Kings and Queens of Europe (1988), p.&nbsp;101

კატეგორია:დაბადებული 2 აგვისტო
კატეგორია:დაბადებული 1858
კატეგორია:გარდაცვლილი 20 მარტი
კატეგორია:გარდაცვლილი 1934
კატეგორია:ნიდერლანდების კონსორტები
კატეგორია:ქალი რეგენტები
კატეგორია:დედა დედოფლები
კატეგორია:დედოფალ მარია ლუიზას ორდენის კავალრები
კატეგორია:წმინდა ეკატერინეს ორდენის კავალრები
კატეგორია:წმინდა იზაბელის ორდენის კავალრები
კატეგორია:ლუქსემბურგის დიდი ჰერცოგინიები
ილია ნაკაიძე

**ილია ამბაკოს ძე ნაკაიძე** (დ. 4 ოქტომბერი, 1902, ბახვი, რუსეთის იმპერია — გ. უცნობია) —  ქართველი აგროქიმიკოსი, სოფლის მეურნეობის მეცნიერებათა დოქტორი (1967), პროფესორი (1968), საქართველოს სსრ მეცნიერებათ დამსახურებული მოღვაწე (1983).

## ბიოგრაფია
1932 წელს დაამთავრა საქართველოს სასოფლო-სამეურნეო ინსტიტუტი, 1932-1945 წლებში მუშაობდა სასოფლო-სამეურნეო პროფილის დაწეებულებებში სხვადასხვა თანამდებობებზე. 1944 წელს გახდა სკკპ წევრი. 1945-1949 წლებში იყო ჩაის და სუბტროპიკული კულტურების საკავშირო სამეცნიერო კვლევითი ინსტიტუტის ფიზიოლოგიური განყოფილების გამგე. 1949-1968 წლებში იყო საქართველოს სასოფლო-სამეურნეო ინსტიტუტის აგროქიმიური კათედრის დოცენტი, ხოლო 1969 წლიდან — პროფესორი. 

ნაკაიძემ გამოიკვლია ვაზის ედაფური ქლოროზის გამომწვევი მიზეზები და შეიმუშავა მათ წინააღმდეგ ბრძოლის ღონისძიებები; შეისწავლა გერანის ზეთში მენთოლის ჭარბად დაგროვების მიზეზები და დასახა მათი თავიდან აცილების გზები. დაამუშავა ბოსტნეული კულტურების და სათიბების განოყიერების სისტემა და მათი წარმოებაში დანერგვის ღონისძიებანი. ეკუთვნის 9 მონოგრაფია და 5 სახელმძღვანელო. დაჯილდოებულია საპატიო ნიშნის ორდენით და მედლებით. 

## ლიტერატურა
კატეგორია:ქართველი აგრონომები 
კატეგორია:დაბადებული 1902
კატეგორია:დაბადებული 4 ოქტომბერი
კატეგორია:ბახვში დაბადებულები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
ამბერიე-ან-ბიუჟე

**ამბერიე-ან-ბიუჟე** () — კომუნა საფრანგეთში. მდებარეობს ოვერნ-რონა-ალპების რეგიონში. შედის ენის დეპარტამენტის ბელეს ოლქის ამბერიე-ან-ბიუჟეს კანტონის შემადგენლობაში. კომუნის კოდი — 01004.

## მოსახლეობა 
## ჰავა 
## პოლიტიკა 
### საპრეზიდენტო არჩევნების შედეგები 
## რესურსები ინტერნეტში 
* Ambérieu-en-Bugey official website 
* Community of communes of Plaine de l'Ain website 

## სქოლიო 
კატეგორია:ენის დეპარტამენტის კომუნები
G-ცილასთან დაკავშირებული რეცეპტორი

**G-ცილასთან დაკავშირებული რეცეპტორი** არის პლაზმურ მემბრანასთან დაკავშირებული რეცეპტორი, რომელიც G-ცილად წოდებული ცილის დახმარებით მოქმედებს. მრავალი განსხვავებული ცილა იყენებს G-ცილასთან დაკავშირებული რეცეპტორს, მათ შორის საფუარის შეწყვილების ფაქტორები, ეპინეფრინი და სხვა მრავალი ჰორმონი და ნეიროტრანსმიტერი. ეს რეცეპტორები განსხვავდებიან სასიგნალო მოლეკულებისა და უჯრედის შიგნით სხვადასხვა G-ცილების შესაცნობი დაკავშირების საიტებით. რეცეპტორული ცილები საგრძნობლად მსგავსნი არიან. თითოეულ მათგანს აქვს მემბრანის გამჭოლი 7 a სპირალი. 

ეუკარიოტული რეცეპტორული ცილებისთვის დამახასიათებელია მეორეული სტრუქტურა, სადაც ერთ პოლიპეპტიდს, აქვს შვიდი ტრანსმემბრანული a სპირალი, რომლებიც უფრო მეტი თვალსაჩინოებისთვის, ცილინდრისმაგვარად და ერთ მწკრივშია წარმოდგენილი. 

G-ცილასთან დაკავშირებული რეცეპტორული სისტემები უკიდურესად ფართოდ გავრცელებული და განსხვავებული ფუნქციების მქონეა, მათ შორისაა მათი როლი ემბრიონულ განვითარებასა და სენსორულ აღქმებში. მაგალითად, ადამიანებში, როგორც მხედველობა, ასევე ყნოსვა დამოკიდებულია ასეთ ცილებზე. 

G-ცილის სისტემები მონაწილეობს ადამიანის მრავალ დაავადებაში, ბაქტერიული ინფექციების ჩათვლით. დღეს გამოყენებული მედიკამენტების 60%-ზე მეტი თავიანთ ეფექტებს ავლენენ G-ცილის სასიგნალო გზაზე მოქმედებით. 

## G-ცილის მოქმედება 
მემბრანის ციტოპლაზმურ მხარეზე თავისუფლად მიმაგრებული G-ცილა მოქმედებს როგორც მოლეკულური ჩამრთველი, რომელიც ან ჩართულია, ან კიდევ გამორთული, იმისდა მიხედვით, გუანინის ორი ნუკლეოტიდიდან, რომელი არის მასთან მიმაგრებული, გდფ თუ გტფ. სწორედ ამის გამო ჰქვია G-ცილა. როცა გდფ დაკავშირებულია G-ცილასთან, იგი არააქტიურია. 

როდესაც შესაბამისი სასიგნალო მოლეკულა უკავშირდება რეცეპტორს უჯრედგარე მხარეზე, რეცეპტორი აქტივდება და ფორმას იცვლის, მისი ციტოპლაზმური მხარე შემდეგ უკავშირდება არააქტიურ G-ცილას და იწვევს გდფ-ის გტფ-ით შეცვლას, რაც G-ცილას ააქტივებს. 

გააქტივებული G-ცილა რეცეპტორიდან დისოცირდება და მემბრანის გასწვრივ დიფუზირდება, შემდეგ უკავშირდება ფერმენტს და ცვლის მის აქტივობას. როცა ფერმენტი გააქტივდება, მას შეუძლია უჯრედის პასუხის განმაპირობებლი გზის მოდევნო საფეხურის ჩართვა. 

ცვლილებები ფერმენტსა და G-ცილაში მხოლოდ დროებითია, რადგანაც G-ცილა ასევე მოქმედებს როგორც გტფ-აზური ფერმენტი და მასთან დაკავშირებული გტფ-ის ჰიდროლიზს ახდენს გდფ-ად. შემდეგ ისევ არააქტიური G-ცილა ტოვებს ფერმენტს, რომელიც თავის მხრივ, საწყის მდგომარეობას უბრუნდება. G-ცილის გტფ-აზური ფუნქცია მიმოცვლის გზის სწრაფად შეწყვეყის საშუალებას იძლევა იმ შემთხვევაში, როცა სასიგნალო მოლეკულა აღარ არის წარმოდგენილი.

## ლიტერატურა 
* ნილ კემპბელი, ჯეინ ბ. რისი, ბიოლოგია, VII გამოცემა, გვ. 258. თბ., 2009 წელი.

კატეგორია:ცილები
ელენე ნაკაშიძე

**ელენე ერმილეს ასული ნაკაშიძე** (დ. 30 ნოემბერი, 1908, ოზურგეთი, რუსეთის იმპერია — გ. 15 იანვარი, 1968, თბილისი, საქართველოს სსრ) — ქართველი ფსიქიატრი, მედიცინის მეცნიერებათა დოქტორი (1960), პროფესორი (1961), საქართველოს სსრ მეცნიერებათ დამსახურებული მოღვაწე (1966).

## ბიოგრაფია
1930 წელს დაამთავრა თბილისის სახელმწიფო სამედიცინო ინსტიტუტი. 1950 წლიდან კითხულობდა პათოფსიქოლოგიის კურსს თბილისის სახელმწიფო უნივერსიტეტის ფსიქოლოგიის ფაკულტეტზე და თბილისის ექიმთა დახელოვნების ინსტიტუტის ნევროპათოლოგიის კათედრაზე. 1959 წლიდან იყო საქართველოს სსრ ჯანმრთელობის დაცვის სამინისტროს მ. ასათიანის სახელობის ფსიქიატრიის სამეცნიერო-კვლევითი ინსტიტუტის კლინიკური განყოფილების ხელმძღვანელი. სწავლობდა შიზოფრენიის და ინვოლუციური ფსიქოზის კლინიკის საკითხებს. დაჯილდოებულია საპატიო ნიშნის ორდენით და მედლებით. 

## თხზულებები
* ინვოლუციური მელანქოლია, თბილისი, 1960
* ფსიქიატრია (სახელმძღვანელო), თბილისი, 1961 (თანაავტორი: ი. ყუბანეიშვილი)

## ლიტერატურა
კატეგორია:ქართველი ფსიქიატრები 
კატეგორია:დაბადებული 1908
კატეგორია:დაბადებული 30 ნოემბერი
კატეგორია:ქართველი ქალები
კატეგორია:ოზურგეთში დაბადებულები
კატეგორია:გარდაცვლილი 1968
კატეგორია:გარდაცვლილი 15 იანვარი
კატეგორია:ქალი მეცნიერები
თიროზინკინაზული რეცეპტორები

**თიროზინკინაზულ რეცეპტორებს** შეუძლია ერთზე მეტი სასიგნალო გზის მყისვე ჩართვა, ისინი უჯრედს ეხმარებიან ზრდისა და გამრავლების პროცესების მრავალი ასპექტის რეგულაციასა და კოორდინაციაში. ამ რეცეპტორთა კლასი არის პლაზმური მემბრანის რეცეპტორების ერთ-ერთი ძირითადი კლასი, რომლებიც ფერმენტული აქტივობით ხასიათდებიან. კინაზა არის ფერმენტი, რომელიც ფოსფატის ჯგუფების გადატანას ახდენს. რეცეპტორის ციტოპლაზმური ნაწილი მოქმედებს როგორც თიროზინკინაზა, ფერმენტი, რომელსაც ფოსფატის ჯგუფი ატფ-დან გადააქვს სუბსტრატის მოლეკულის ამინომჟავა თიროზინზე. ასე რომ, თიროზინკინაზული რეცეპტორები, მემბრაზნული რეცეპტორებია, რომლებიც ფოსფატს ამაგრებენ თიროზინებზე. 
 
ერთ თიროზინკინაზულ რეცეპტორის კომპლექსს შეუძლია გააქტივოს ათი ან მეტი განსხვავებული გადამცემი გზა და უჯრედული პასუხი. ერთი ლიგანდის დაკავშირებით მრავალი გზის ჩართვის უნარი არის არსებითი განსხვავება თიროზინკინაზულ და G-ცილასთან დაკავშირებულ რეცეპტორებს შორის. არანორმული თიროზინკინაზული რეცეპტორები, რომლებიც სასიგნალო მოლეკულის არარსებობის დროსაც კი ფუნქციონირებენ, მონაწილეობას ღებულობენ ზოგიერთი ტიპის კიბოს განვითარებაში. 

## თიროზინკინაზული რეცეპტორების მოქმედება 

Image:Phosphate anion.svg|**ფოსფატი**
Image:ATP structure revised.svg|**ატფ**
Image:L-tyrosine-skeletal.png|**თიროზინი**

სასიგნალო მოლეკულის დაკავშირებამდე, რეცეპტორები არსებობენ როგორც ინდივიდუალური პოლიპეპტიდები, თითოეულ მათგანს აქვს უჯრედგარე სიგნალის დაკავშირების საიტი, მემბრანის გამჭოლი a სპირალი და მრავალი თიროზინის შემცველი უჯრედებშიდა ბოლო.

სასიგნალო მოლეკულის დაკავშირება იწვევს ორი რეცეპტორული პოლიპეპტიდის ერთმანეთთან მჭიდროდ დაკავშირებას და წარმოქმნიან დიმერს.

დიმერიზაცია ააქტივებს თითოეული პოლიპეპტიდის თიროზინ-კინაზულ რეგიონს, თითოეული თიროზინ-კინაზა ატფ-ის მოლეკულიდან ფოსფატს ამატებს მეორე პოლიპეპტიდის კუდის თიროზინზე. 

რადგან რეცეპტორული ცილა სრულად გააქტივებულია, იგი შეიცნობა სპეციფიკური გადამტანი ცილის მიერ უჯრედის შიგნით. ყოველი ასეთი ცილა უკავშირდება სპეციფიკურ ფოსფორილირებულ ტიროზინ და გამოწვეული სტრუქტურული ცვლილება ააქტივებს დაკავშირებულ ცილას. ყოველი დაკავშირებული ცილა იწყება ტრანსდუქციის გზას, რომელიც უჯრედული პასუხისკენ მიდის.

## ლიტერატურა 
* ნილ კემპბელი, ჯეინ ბ. რისი, ბიოლოგია, VII გამოცემა, გვ.  259. თბ., 2009 წელი.

კატეგორია:ბიოლოგია
კატეგორია:რეცეპტორები
ამბერიე-ან-დომბი

**ამბერიე-ან-ბიუჟე** () — კომუნა საფრანგეთში. მდებარეობს ოვერნ-რონა-ალპების რეგიონში. შედის ენის დეპარტამენტის ბურკ-ან-ბრესი ოლქის სენ-ტრივიე-სიურ-მუანიანის კანტონის შემადგენლობაში. კომუნის კოდი — 01005.

არქიტექტურული ძეგლებიდან აღსანიშნავია XV საუკუნის ამბერიე-ან-დომბის ციხესიმაგრე, რომელიც 1905 წლიდან ისტორიულ ძეგლად ითვლება.

## მოსახლეობა 
## ჰავა 
ჰავა ნახევრადკონტინენტურია, ცივი ზამთრითა და თბილის ზაფხულით. წვიმები მოდის არც ისე ხშირად, ძირითადად ზაფხულში.

## პოლიტიკა 
### საპრეზიდენტო არჩევნების შედეგები 
## რესურსები ინტერნეტში 
*Ambérieux-en-Dombes on the La Dombes website 
*Ambérieux-en-Dombes official website 

## სქოლიო 
კატეგორია:ენის დეპარტამენტის კომუნები
ამბლეონი

**ამბლეონი** () — კომუნა საფრანგეთში. მდებარეობს ოვერნ-რონა-ალპების რეგიონში. შედის ენის დეპარტამენტის ბელეს ოლქის ბელეს კანტონის შემადგენლობაში. კომუნის კოდი — 01006.

ისტორიული ძეგლებიდან აღსანიშნავია XV–XVI საუკუნეების ამბლეონის ციხესიმაგრე, XIII საუკუნის სამლოცველო.

## მოსახლეობა 
## პოლიტიკა 
### საპრეზიდენტო არჩევნების შედეგები 
## რესურსები ინტერნეტში 
* 

## სქოლიო 
კატეგორია:ენის დეპარტამენტის კომუნები
ესპანეთის საფეხბურთო სუპერთასი 2019-20

**ესპანეთის საფეხბურთო სუპერთასი 2019-20** — ესპანეთის საფეხბურთო სუპერთასის 36-ე გათამაშება რომელიც შეცვლილი ფორმატით გაიმართა. მასში მონაწილეობა მიიღო ოთხმა გუნდმა, ესენი არიან: „ბარსელონა“, „ვალენსია“, მადრიდის „ატლეტიკო“ და მადრიდის „რეალი“, ფინალი შედგა 2020 წლის 12 იანვარს. მასში ერთმანეთს მადრიდის „რეალი“ და მადრიდის „ატლეტიკო“ დაუპირისპირდნენ. ტურნირს საუდის არაბეთის ქალაქმა ჯიდამ უმასპინძლა. ძირითადი და დამატებითი დროები უგოლო ფრით დასრულდა. პენალტების სერიაში გამარჯვება მოიპოვა მადრიდის „რეალმა“, ანგარიშით 4-1. გუნდი მე-11-დ დაეუფლა ესპანეთის სუპერთასს.

## გუნდები
## გზა ფინალამდე
## მატჩი

 

|valign="top"|
|valign="top" width="50%"|

|}

## რესურსები ინტერნეტში
* ესპანეთის ფეხბურთის ფედერაცია 

კატეგორია:ესპანეთის საფეხბურთო სუპერთასი
პეტრე ნაკაშიძე

**პეტრე გიორგის ძე ნაკაშიძე** (დ. 1838, გურიანთა, რუსეთის იმპერია — გ. 10 ივლისი, 1895, ბორჯომი, რუსეთის იმპერია) — ქართველი პუბლიცისტი, ილია ნაკაშიძის მამა. 

## ბიოგრაფია
1857 წელს ილია ჭავჭავაძესთან ერთად შევიდა პეტერბურგის უნივერსიტეტში, სადაც სწავლობდა აღმოსავლურ ფაკულტეტზე. ერთხანს მოსკოვში ლაზარევის აღმოსავლეთმცოდნეობის ინსტიტუტში და მოსკოვის უნივერსიტეტში მსახურობდა ქართული ენის მასწავლებლად. იყო ვარშავაში, საიდანაც ილია ჭავჭავაძეს მიაწვდინა პოლონეთის 1863 წლის აჯანყებისადმი მიძღვნილი „სამგზავრო წერილები“ (დაიბეჭდა „საქართველოს მოამბეში“, N7, 1963 წ.), მასში გამოხატავდა თერგდალეულთა შეხედულებებს. ნაკაშიძეს მიუძღვნა ილია ჭავჭავაძემ პოემები „მეფე დიმიტრი თავდადებული“ და „ქართვლის დედა“. ცოლად ჰყავდა ბარბარე, პოდპოლკოვნიკ სოლომონ ონიკაშვილის ქალიშვილი; მათი შვილი იყო პუბლიცისტი და საზოგადო მოღვაწე ილია ნაკაშიძე.

## ლიტერატურა
**გუგუშვილი პ*. „ქართული ჟურნალისტიკა“ ტ. 1 თბილისი, 1941
**კალანდაძე ა*. „საქართველოს მოამბე“, თბილისი, 1963
**ხუციშვილი ს. ტატიშვილი ნ*, „საქართველოს მოამბე“ „ბიბლიოგრაფიის მოამბე“ 1948 N4-5

## რესურსები ინტერნეტში
კატეგორია:დაბადებული 1908
კატეგორია:დაბადებული 30 ნოემბერი
კატეგორია:ქართველი პუბლიცისტები
კატეგორია:ოზურგეთის მუნიციპალიტეტში დაბადებულები
კატეგორია:გარდაცვლილი 1895
კატეგორია:გარდაცვლილი 10 ივლისი
კატეგორია:თერგდალეულები
პეტრე
ეკატერინი საკელაროპულუ

**ეკატერინი საკელაროპულუ** (, დ. 30 მაისი, 1956, თესალონიკი) — ბერძენი მოსამართლე და საბერძნეთის სახელმწიფო საბჭოს (უზენაესი ადმინისტრაციული სასამართლოს) პირველი ქალი თავმჯდომარე. საბერძნეთის პრეზიდენტი  2020 წლის 13 მარტიდან 2025 წლის 13 მარტამდე.

2020 წლის 15 იანვარს ქვეყნის პრემიერ-მინისტრმა კირაკოს მიცოტაკისმა მისი კანდიდატურა წამოაყენა პრეზიდენტის თანამდებობაზე. 2020 წლის 22 იანვარს ხმათა უმრავლესობით აირჩიეს ქვეყნის პრეზიდენტად და გახდა საბერძნეთის ისტორიაში პირველი ქალი პრეზიდენტი.

## ბიოგრაფია 
ეკატერინი საკელაროპულუ დაიბადა თესალონიკში. მისი ოჯახი წარმოშობით იყო ქალაქ სტავროპულიდან, ქსანთის პრეფექტურა. იგი სწავლობდა ათენის უნივერსიტეტის სამართლის ფაკულტეტზე. 1980-იანი წლების შუა პერიოდში ეკატერინი გახდა სახელმწიფო საბჭოს წევრი და 2000 წელს დანიშნეს მრჩევლად.

იგი იყო სახელმწიფო საბჭოს მოქმედი მოსამართლეების ასოციაციის წევრი. მას სხვადასხვა დროს იურიდიულ ასოციაციაში ეკავა გენერალური მდივნის (1985-1986 წწ.), ვიცე-პრეზიდენტისა (2006-2008 წწ.) და პრეზიდენტის (1993-1995 და 2000-2001 წწ.) თანამდებობები.

ეკატერინი საკელაროპულუ რეგულარულად წერდა სტატიებს სამეცნიერო ჟურნალებში.  ასევე მონაწილეობა მიიღო წიგნის „ფინანსური კრიზისი და გარემოს დაცვა სახელმწიფო საბჭოს პრეცედენტულ სამართალში“ დაწერაში.

2020 წლის 22 იანვარს საბერძნეთის 300-კაციანმა პარლამენტმა 261 ხმით აირჩია ქვეყნის პრეზიდენტად. მას ჰყავს ერთი შვილი წინა ქორწინებიდან.

## სქოლიო 
კატეგორია:დაბადებული 30 მაისი
კატეგორია:დაბადებული 1956
კატეგორია:ბერძენი იურისტები
კატეგორია:ბერძენი მოსამართლეები
კატეგორია:საბერძნეთის პრეზიდენტები
კატეგორია:ქალი პრეზიდენტები
კატეგორია:ევროპის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
ერედვის თემი

**ერედვის თემი** — ადმინისტრაციულ-ტერიტორიული ერთეული საქართველოში, ერედვის მუნიციპალიტეტში. ადმინისტრაციული ცენტრი — სოფ. ბერულა. მის შემადგენლობაში შედის სოფლები: არგვიცი, ბერულა (ცენტრი), ერედვი, ზემო ფრისი, მამისაანთუბანი და ფრისი. ადრე ბერულის თემი ერქვა. 2002 წლის აღწერაში ბერულის თემისთვისაა მიკუთვნებული სოფელი არცევიც (მისი ნაწილი, ე. წ. „ქართული არცევი“). და დე ფაქტოდ შედის სეპარატისტული სამხრეთ ოსეთის რესპუბლიკის შემადგენლობაში.

## რესურსები ინტერნეტში 
* მუნიციპალიტეტების რეესტრი

## სქოლიო
ჰატორი ჰანზო

**ჰატორი ჰანზო** ( დ. ~1542წ — გ. 4 ნოემბერი, 1596წ) — ასევე ცნობილი როგორც **ჰატორი მასანარი** ან **ჰატორი მასაშიჯი**, ზედმეტსახელად **დემონი ჰანზო** ცნობილი სამურაი სენგოკუს ერაში, ჰატორი ჰანზო ცნობილი გახდა იმით, რომ მან იხსნა ტოკუგავა იეიასუს სიცოცხლე და დაეხმარა მას, რომ გამხდარიყო იაპონიის მმართველი.  ჰატორი ჰანზო დაიბადა მაწუდაირას კლანის უმნიშვნელო წევრის ჰატორი ჰანზო იასუნაგას ოჯახში, მას დემონი ჰანზო შეარქვეს მისი უშიშარი ბრძოლის ტაქტიკის გამო, ჰანზო ბავშვობიდანვე ნიჭიერი სამურაი იყო, მან პირველი ბრძოლა 16 წლის ასაკში გამართა, როდესაც დაეხმარა ტოკუგავა იეიასუს კამინოგის ციხიდან თავის დახსნაში.

## რესურსები ინტერნეტში
* 
* სენგოკუს პერიოდი
* სენგოკუს ერის სამურაები
* ჰანზოს სახლ მუზეუმი 

## სქოლიო
კატეგორია:დაბადებული 1542
კატეგორია:გარდაცვლილი 1596
კატეგორია:ნინძები
კატეგორია:გარდაცვლილი 4 ნოემბერი
კატეგორია:სამურაი
ლიზა ბაგრატიონი

**ლიზა ბაგრატიონი** (დ. 21 ივლისი, 1974, , საქართველოს სსრ, საბჭოთა კავშირი) — ქართველი მომღერალი და მსახიობი.

## ბიოგრაფია
დაიბადა 1974 წლის 21 ივლისს, თბილისში. 1996 წელს დაამთავრა ილია ჭავჭავაძის სახელობის უცხო ენათა პედაგოგიური ინსტიტუტის ინგლისური ენისა და ლიტერატურის ფაკულტეტი 1996 წელს. იყო გაზეთ „The Georgian Times“ პასუხისმგებელი რედაქტორი.  მუშაობდა სახელმწიფო კანცელარიაში. არის ფესტივალის „სიმღერა თბილისზე“ გრან-პრის მფლობელი. 1998 წელს დასახელდა საუკეთესო ქალ მომღერლად. ამჟამად არის კომპანია „ბადაგონის“ საზოგადოებასთან ურთიერთობის ხელმძღვანელი.

## ფილმოგრაფია
## რესურსები ინტერნეტში
* 

## სქოლიო
კატეგორია:დაბადებული 1974
კატეგორია:დაბადებული 21 ივლისი
კატეგორია:თბილისში დაბადებულები
კატეგორია:ქართველი მომღერლები
კატეგორია:ბაგრატიონები
კატეგორია:ცოცხალი ადამიანები
ციტოკინეზი

და ციტოკინეზი]]
**ციტოკინეზი** — ევკარიოტული უჯრედის სხეულის გაყოფა. გაყოფის პირველი ნიშანი არის გაყოფის ღარის — ვიწრო არხის გაჩენა უჯრედის ზედაპირზე. უწინდელი მეტაფაზური ფირფიტის ახლოს, არხის ციტოპლაზმურ ზედაპირზე განლაგებულია აქტინის მიკრობოჭკოების კონტრაქტული რკალი, რომელიც დაკავშირებულია ცილა მიოზინის მოლეკულებთან. აქტინის მიკრობოჭკოები ურთიერთქმედებს მიოზინის მოლეკულებთან, რაც იწვევს რკალის შეკვრას. გაყოფის ღარი ღრმავდება, სანამ დედისეული უჯრედი იმდენად არ გადაიჭიმება, რომ გაიყოს ორ ნაწილად, ორ დამოუკიდებელ უჯრედად - საკუთარი ბირთვით, თავისი წილი ციტოზოლითა და ორგანელებით. 

მცენარეულ უჯრედებში, რომელთაც უჯრედის კედელი აქვთ, ციტოკინეზი განსხვავებულია. აქ გაყოფის ღარი არ ვითარდება. თუმცა ტელოფაზაში გოლჯის აპარატში წარმოქმნილი ბუშტუკები უჯრედის ცენტრისაკენ მიკრომილაკების გასწვრივ გადაადგილდება, ერთიანდება და წარმოქმნის უჯრედის ფირფიტას. შემდეგ უჯრედის ფირფიტა იზრდება, მასზე ერთიანდება უჯრედის კედლის მასალა, რომლის გადატანა ხდება ბუშტუკებით. იგი მატულობს მანამ, სანამ გარემომცველი მემბრანა არ შეერწყმება პლაზმურ მემბრანას უჯრედის მთელს პერიმეტრზე. შედეგად მიიღება ორი დამოუკიდებელი შვილეული უჯრედი საკუთარი პლაზმური მემბრანით, რადგან ამასობაში უჯრედის ფირფიტის შემადგენელი ნაწილებისგან განვითარებული ახალი უჯრედის კედელი ჩამოყალიბებულია ორ შვილეულ უჯრედს შორის.

## ლიტერატურა 
* ნილ კემპბელი, ჯეინ ბ. რისი, ბიოლოგია, VII გამოცემა, გვ. 282. თბ., 2009 წელი.

კატეგორია:უჯრედი
კრასნოკუტსკი

**კრასნოკუტსკი** () — დაბა უკრაინაში, ხარკივის ოლქში, კრასნოკუტსკის რაიონის ცენტრი. მდებარეობს მდინარე მერლაზე (ვორსკლის მარცხენა შენაკადი). რკინიგზის სადგურ გუტიდან (სუმი — ხარკივის ხაზი) 22 კილომეტრი. მოსახლეობა — 7164 კაცი (2022). ქალაქში მოქმედებს ერბო-კარაქის ქარხანა და სხვ.; საბჭოთა დროს ფუნქციონირებდა სამშენებლო მასალათა ქარხანა და ავეჯის ფაბრიკა.

## ლიტერატურა 
* Краснокутск // Большая Советская Энциклопедия. / под ред. А. М. Прохорова. 3-е изд. том 13. М., «Советская энциклопедия», 1973.

## სქოლიო 
კატეგორია:ხარკივის ოლქის დაბები
ჩინური ივეოსი

**ჩინური ივეოსი** () — ფრინველი ივეოსისებრთა ოჯახისა. მისი სხეულის სიგრძეა 75–80 სმ. კეფაზე წაგრძელებული ბუმბულებისგან შემდგარი ქოჩორი აქვს. ზამთარში შეფერილობა თეთრია, დაჰკრავს ვარდისფერი ელფერი; ზაფხულში თავი, კისერი და ზურგი ნაცრისფერ-რუხია. თავის სახის ნაწილები შიშველია, ფერად ნარინჯისფერ-წითელი; ფეხები მურა-წითელი, ნისკარტი შავი, წითელი წვეტით. იშვიათი და გადაშენების საფრთხის ქვეშ მყოფი ფრინველია. რამდენიმე ათეული ინდივიდი ბუდობს იაპონიის კუნძულებზე ჰონსიუსა და სადოზე; კოლონია ოკის კუნძულებზე (იაპონია) 1920 წლის შემდეგ გაქრა; ბუდობდა კორეასა და ჩრდილო-აღმოსავლეთ ჩინეთში; XIX საუკუნეში ბუდობდა სამხრეთ პრიმორიეშიც.

## ლიტერატურა 
* Красноногий ибис // Большая советская энциклопедия, т. 13 — М. : Советская энциклопедия, 1977 — стр. 339.

## სქოლიო 
კატეგორია:წითელფეხა ივეოსი
კრასნოზავოდსკი

**კრასნოზავოდსკი** () — ქალაქი (1940 წლამდე — დაბა) რუსეთში, მოსკოვის ოლქში. მდებარეობს მდინარე კუნიაზე (ვოლგის აუზი), სერგიევ-პოსადიდან ჩრდილოეთით 18 კილომეტრში, რკინიგზის სადგურ ბუჟანინოვოდან 7 კილომეტრში. 12 927 მცხოვრები (2019). ქალაქში მუშაობს ქიმიური ქარხანა, განვითარებულია სამშენებლო მასალათა წარმოება, კვების მრეწველობა. საბჭოთა პერიოდში ქალაქში მოქმედებდა პურის ქარხანა. კრასნოზავოდსკში მდებარეობს კრასნოზავოდსკის კოლეჯი (ადრე ქიმია-ტექნოლოგიური ტექნიკუმი).

## ლიტერატურა 
* Краснозаводск // Большая Советская Энциклопедия. / под ред. А. М. Прохорова. 3-е изд. том 13. М., «Советская энциклопедия», 1973.

## სქოლიო 
კატეგორია:მოსკოვის ოლქის ქალაქები
ჰაინრიხ მეკლენბურგ-შვერინელი

**ჰაინრიხ მეკლენბურგ-შვერინელი** (, ; დ. 19 აპრილი, 1876, მეკლენბურგ-შვერინი, გერმანიის იმპერია — გ. 3 ივლისი, 1934, ჰააგა, ნიდერლანდების სამეფო) — გერმანელი მთავარი. ნიდერლანდების კონსორტი პრინცი 1901-1934 წლებში როგორც დედოფალ ვილჰელმინას მეუღლე. ნიდერლანდების დედოფალ იულიანას მამა. იგი ნიდერლანდების ისტორიაში ყველაზე დიდი ხნის განმავლობაში იყო კონსორტი. 

## ბიოგრაფია 
ჰაინრიხი დაიბადა 1876 წლის 19 აპრილს შვერინში. იგი იყო მეკლენბურგ-შვერინის დიდი ჰერცოგის, ფრიდრიხ ფრანც II-ისა და მისი მესამე მეუღლის, პრინცესა მარია შვარცბურგ-რუდოლშტადტელის ნაბოლარა ვაჟი. 

1901 წლის 7 თებერვალს, ჰააგაში იგი ნიდერლანდების დედოფალ ვილჰელმინაზე დაქორწინდა, რის შემდეგაც მიენიჭა ნიდერლანდების კონსორტი პრინცის წოდება. მიუხედავად მათი ქორწინების ხანგრძლივობისა, ის საკმაოდ უიღბლო იყო. მას შემდეგ, რაც 1909 წელს დედოფალმა ქალიშვილი, პრინცესა იულიანა გააჩინა წყვილს სარეცელი აღარ გაუყვია და მთელი დარჩენილი ცხოვრება ცალ-ცალკე ცხოვრობდნენ. აღსანიშნავია, რომ 1948 წელს ჰაინრიხის ერთადერთი ქალიშვილი ნიდერლანდების რიგით მეორე ქალი მონარქი გახდა. 

1901-1924 წლებში სხვადასხვა სამეფო ოჯახისაგან ჰაინრიხი დაჯილდოვებულ იქნა 30-ზე მეტი ღირსების ორდენით. იგი ასევე ფლობდა სამხედრო ოფიცრის წოდებას, თუმცა არცერთ ომში არ მიუღია მონაწილეობა. 

ჰაინრიხი გარდაიცვალა 1934 წლის 3 ივლისს ჰააგაში, სამეფო კარიდან მოშორებით, 58 წლის ასაკში. ამის შემდეგ დედოფალი ვილჰელმინა აღარ გათხოვილა. 

## შვილები 
დედოფალ ვილჰელმინასთან შეეძინა ერთი ქალიშვილი:

# იულიანა (1909-2004), ნიდერლანდების დედოფალი 1948-1980 წლებში. ცოლად გაჰყვა პრინც ბერნჰარდ ფონ ლიპე-ბიეშტერფელდს, რომელთანაც შეეძინა ოთხი ქალიშვილი, მათ შორის მომავალი დედოფალი ბეატრიქსი;

გარდა ამისა, მას თავისი უამრავი საყვარლისგან ჰყავდა დაახლოებით ათი შვილი, რომელთაგან ყველაზე არაა ცნობები, ამიტომაც მათი ზუსტი რაოდენობა დღემდე სადავოა. 

## ლიტერატურა 
* Hof- und Staatshandbuch des Herzogtums Braunschweig für das Jahr 1908. Braunschweig 1908. Meyer. p. 9
* Justus Perthes, Almanach de Gotha (1922) page 71
* "The London Gazette, Issue: 28000 Page: 1463". The London Gazette. Retrieved 7 August 2019.
* "Grand Crosses of the Order of the Tower and Sword". Retrieved 2018-10-31.

კატეგორია:დაბადებული 19 აპრილი
კატეგორია:დაბადებული 1876
კატეგორია:გარდაცვლილი 3 ივლისი
კატეგორია:გარდაცვლილი 1934
კატეგორია:ნიდერლანდების კონსორტები
მეთოვლიასებრნი

**მეთოვლიასებრნი** () — ფრინველთა ქვეოჯახი თოლიასებრთა ოჯახისა. მათი სხეულის სიგრძეა 20-დან 55 სანტიმეტრამდე. ფრთები გრძელი და ვიწროა. კუდი ამოკვეთილი. ნისკარტი მახვილი, ნამდვილი თოლიებისაგან განსხვავებით, ბოლოში კაუჭის გარეშე. ფრენენ სწრაფად და მსუბუქად. კარგად ცურავენ. ფართოდ არიან გავრცელებულნი. აერთიანებს 12-მდე გვარს. ბინადრობენ წყალსატევთა (ზღვების, მცირე ზომის მდინარეების, ტბების) ნაპირებზე. ჩვეულებრივ კოლონიებად ბუდობენ მეჩეჩებზე, თევზიყლაპიები (Chlidonias) — მცენარეულობამოდებულ ტბებზე, ზოგიერთი ტროპიკული მეთოვლია (Anous და Gygis) — ხეებსა და ბუჩქებზე. დედალი დებს 1–4 კვერცხს. ინკუბაცია 14–22 დღე-ღამე გრძელდება. უმთავრესად იკვებებიან წყლის უხერხემლოებითა და მცირე ზომის თევზებით; ზოგიერთი სახეობა — ხვლიკებით, კალიებით.

## ლიტერატურა 
* Птицы Советского Союза, под ред. *Г. П. Дементьева* и *Н. А. Гладкова*, т. 3, М., 1951;
* Крачки // Большая Советская Энциклопедия. / под ред. А. М. Прохорова. 3-е изд. том 13. М., «Советская энциклопедия», 1973.

კატეგორია:თოლიასებრნი
მახათას პანთეონი

**მახათას მწერალთა და საზოგადო მოღვაწეთა პანთეონი** — გამოჩენილ მწერალთა, საზოგადო მოღვაწეთა, მეცნიერთა და ხელოვანთა დაკრძალვის ადგილი თბილისში, მახათას მთის ფერდობზე, მახათის ივერიის ღვთისმშობლის ხატის ტაძრის გვერდით. გაიხსნა 2018 წელს მას შემდეგ, რაც თბილისის მერიამ მთაწმინდის პანთეონი დახურულად გამოაცხადა. პანთეონში დაკრძალვის გადაწყვეტილებას თბილისის მერი იღებს, შუამდგომლობის უფლება კი აქვთ: საქართველოს პრეზიდენტს, საქართველოს პარლამენტს, მთავრობას/პრემიერ მინისტრს, საპატრიარქოს, საქართველოს სამეცნიერო, საზოგადოებრივ, პოლიტიკურ, საგანმანათლებლო, შემოქმედებით და სხვა დაწესებულებებსა და ორგანიზაციებს.

მახათას პანთეონში დაკრძალული არიან: 
* ამირან შალიკაშვილი — ქართული პანტომიმის სკოლის ფუძემდებელი
* კირა მებუკე — მსახიობი
* ნოდარ მგალობლიშვილი — მსახიობი
* გურამ ლორთქიფანიძე — არქეოლოგი 
* სანდრო მრევლიშვილი — რეჟისორი და დრამატურგი, მეუღლესთან (მანანა ჭელიძე) ერთად
* დავით წერედიანი — პოეტი და მთარგმნელი
* გიული გეგელია — არქიტექტორი, აკადემიკოსი
* გოგი ქავთარაძე — მსახიობი და რეჟისორი
* ტარიელ ფუტკარაძე — ენათმეცნიერი
* ლაზარე (სამადბეგიშვილი) — საქართველოს ეკლესიის მღვდელმთავარი
* ალექსანდრე ხომერიკი — ოპერის მომღერალი
* მარი ჯანაშია — მსახიობი
* თემო გოცაძე — მხატვარი
* გიული გეგელია — არქიტექტორი
* ნიკა ქაცარიძე — მსახიობი
* მამუკა ონაშვილი — ესტრადის მომღერალი
* მიხეილ გომიაშვილი — მსახიობი
* ჯემალ ჭკუასელი — ქორეოგრაფი
* ვაჟა აზარაშვილი — კომპოზიტორი
* ინგა ფერაძე — მომღერალი
* გივი მარგველაშვილი — მწერალი, ფილოსოფოსი
* თემურ ჩალაბაშვილი — პოეტი
* გოგი ხარაბაძე — მსახიობი
* ნუგზარ შარია — მსახიობი
* რეზო ესაძე — კინორეჟისორი
* ამირან ქადეიშვილი — მსახიობი
* ლიანა ისაკაძე — მევიოლინე
* დადა დადიანი — მუსიკოსი
* ბესო მეგრელიშვილი — მსახიობი
* ლომერ ახვლედიანი  — კინოოპერატორი 
* მედეა კუჭუხიძე — რეჟისორი
* გოგი თოდაძე — რეჟისორი 
* მანანა მენაბდე — მუსიკოსი

## სქოლიო
კატეგორია:თბილისის პანთეონები
მერსედეს კარერა

**მერსედეს კარერა** (; დ. 30 ნოემბერი, 1982, ლოს-ანჯელესი, აშშ) — ამერიკელი პორნომსახიბი. კარიერა დაიწყო 2013 წელს და დაამთავრა 2019 წელს. მუშაობდა სტუდიებისათვის: Bang Bros, Girlfriends Films, Devil's Film, Elegant Angel, Zero Tolerance, Penthouse, 3rd Degree, Adam & Eve, Evil Angel, Axel Braun Productions და Brazzers. მონაწილეობდა MILF კატეგორიის ფილმებში. პორნოგრაფიული კარიერა 32 წლის ასაკში დაიწყო. ნომინირებული იყო 33 ჯილდოზე.

## პირადი ცხოვრება
ჰყავს მეუღლე ჯეისონ უიტნი.

## ფილმოგრაფია
2014-2019 წლებში მონაწილეობა მიიღო 475 ფილმში.
### სია
* 2018: Cheaters
* 2018: My Girlfriend’s Mom
* 2018: MILFS In Yoga Pants
* 2018: Second First Date
* 2017: Cougar Orgy
* 2017: Hollywood Ending
* 2017: Prime MILF Vol. 4
* 2017: MILF Performers Of The Year 2017
* 2017: Mommy Knows Best Vol. 20
* 2017: My Dirty Maid 4
* 2016: Let it Ride
* 2016: Maid In Mexico
* 2016: Women Seeking Women Vol. 135, 131
* 2016: The Preacher’s Daughter
* 2016: Interracial MILFs
* 2016: Forked
* 2015: Cougar Crush
* 2015: Dirty Rotten Mother Fuckers 10
* 2015: MILF Massage
* 2015: Big Tits in Sports Vol. 16
* 2014: Fishnets 13
* 2018: Seduced By a Cougar 53
* 2018: Moms Bang Teens Vol. 26 
* 2019: Showcases Chapter 3
* 2019: My Friend’s Hot Mom 76
და სხვ.

## რესურსები ინტერნეტში
* ოფიციალური საიტი 
* 
* 

კატეგორია:დაბადებული 1982
კატეგორია:დაბადებული 30 ნოემბერი
კატეგორია:ამერიკელი ქალი პორნომსახიობი
კატეგორია:ცოცხალი ადამიანები
ფედერალური ომი

**ფედერალური ომი** (; ასევე ცნობილი, როგორც **დიდი ომი** ან **ხუთწლიანი ომი**) — სამოქალაქო ომი ვენესუელაში 1859-1863 წლებში კონსერვატიულ პარტიასა და ლიბერალურ პარტიას შორის. სამოქალაქო ომი გამოწვეული იყო სამთავრობო პოზიციებსა და მიწის საკუთრებაზე კონსერვატორთა მონოპოლიითა და მათი წინააღმდეგობით რეფორმების მიმართ. ლიბერალები, ცნობილი როგორც *ფედერალისტები*, პროვინციებისთვის უფრო დიდი ავტონომიისთვის იბრძოდნენ. ესპანეთისგან ვენესუელის დამოუკიდებლობის მოპოვების შემდეგ (1811 წლის 5 ივლისი) ფედერალური ომი ყველაზე დიდი და სისხლისმღვრელი ომი იყო ვენესუელის ისტორიაში. ომის დროს ათასობით ადამიანი დაიღუპა ძალადობის, შიმშილისა და დაავადებებისგან.

## მიმოხილვა
წყაროების თანახმად, ფედერალური ომი ძმების, ხოსე ტადეო მონაგასისა და ხოსე გრეგორიო მონაგასის დიქტატორულ მმართველობას მოჰყვა. მათი რეჟიმის დროს ფისკალური პრობლემები წარმოიქმნა და ცენტრალურმა მთავრობამ ვენესუელის პროვინციების ავტონომიათა უფლებები შეზღუდა. ომში საერთო ჯამში 100 000-ზე მეტი ადამიანი დაიღუპა. ფედერალურმა ომმა ვენესუელის ეკონომიკა გაანადგურა.

## იხილეთ აგრეთვე
* ვენესუელის პოლიტიკა

## რესურსები ინტერნეტში
* Great War: Virtual Gallery

## სქოლიო
კატეგორია:ვენესუელის ისტორია
კატეგორია:ფედერალური ომი
კატეგორია:სტატიების ესკიზები სამხედრო ისტორიის შესახებ
ბინარული გაყოფა

ბაქტერიები მრავლდება უჯრედის გაყოფის ტიპით, რომელსაც **ბინარული გაყოფა** ეწოდება, რაც შუაზე გაყოფას ნიშნავს. ბაქტერიათა გენების უმრავლესობა განლაგებულია ბაქტერიის ერთადერთ ქრომოსომაზე, რომელიც შედგება წრიული დნმ-ის მოლეკულისა და მასთან დაკავშირებული ცილებისაგან. მიუხედავად იმისა, რომ ბაქტერია უფრო პატარა და მარტივია, ვიდრე ეუკარიოტული უჯრედი, გენომის ორგანიზებული რეპლიკაციისა და შვილეულ უჯრედებში მისი თანაბრად განაწილების მნიშვნელობა ძალიან დიდია.  

მაგალითად ბაქტერია *Escherichia coli*-ის სრულად გაშლილი ქრომოსომა უჯრედის სიგრძეზე 500-ჯერ მეტია. *Escherichia coli*-ის უჯრედის გაყოფის პროცესი იწყება როდესაც ბაქტერიის დნმ-ი იწყებს რეპლიკაციას ქრომოსომის სპეციფიკურ ადგილზე-რეპლიკაორზე და წარმოქმნის ორ საწყის წერტილს. რადგან ქრომოსომა აგრძელებს რეპლიკაციას, ერთ-ერთი მათგანი გადაადგილდება უჯრედის საპირისპირო მხარეს და უჯრედის სიგრძე იზრდება. რეპლიკაციის დამთავრებისთვის ბაქტერიის უჯრედი საწყის ზომასთან შედარებით ორჯერ მატულობს, მისი პლაზმური მემბრანა ჩაიზრდება შიგნითკენ და დედისეულ უჯრედს ყოფს ორ შვილეულ უჯრედად.

## ლიტერატურა 
* ნილ კემპბელი, ჯეინ ბ. რისი, ბიოლოგია, VII გამოცემა, გვ. 282. თბ., 2009 წელი.

კატეგორია:უჯრედი
ოგასტ ეიმსი

**ოგასტ ეიმსი** (დაბადების სახელი: **მერსედეს გრაბოვსკი**; ; დ. 23 აგვისტო, 1994, ანტიგონიში, კანადა — გ. 5 დეკემბერი, 2017, კალიფორნია, აშშ) — კანადელი პორნომსახიბი და მოდელი. ცხოვრება დაასრულა სუიციდით. 2015 წლიდან გარდაცვალებამდე იყო კევინ მურის მეუღლე. მუშაობდა სტდიებისათვის: Evil Angel, Girlfriends Films, New Sensations, Mofos, Naughty America, Elegant Angel, Wicked, Blacked, Brazzers, Hard X, Girlsway, Sweetheart Video, Vixen, Twistys და Bangbros.

## ჯილდოები
მინი|ოგასტ ეიმსი 2015 წელს
ნომინირებული იყო 63 ჯილდოზე, რომელთაგანაც 6 მათგანის მოგება შეძლო.

## ფილმოგრაფია
2013-2017 წლებში მონაწილეობა მიიღო 396 ფილმში.
### სია

* ATK Virtual Date with August Ames
* Bang POV 1
* Beauty And The Beast XXX: An Erotic Fairy Tale Parody
* Big Tit Bombshells
* Big Tit Centerfolds 4
* Big Tit Fantasies 4
* Big Wet Breasts 2
* Big Wet Tits 15
* Bra Busters 6 
* Busty Pin-Ups!
* Flesh Hunter 13
* Girls Kissing Girls 15, 16
* Interracial Icon 3
* Lesbian Desires 3
* Lesbian Vampire Academy
* Mandingo Massacre 9
* Manuel’s Fucking POV 3
* My First Interracial 2
* Oil Overload 12
* Safe Landings Selfies
* Sexually Explicit 5
* Slippery Specials
* Soapy Wet Tits
* Spandex Loads 8
* This Can’t Be Deadpool XXX+X
* [Women Seeking Women 141, 144
* Justice League XXX: An Axel Braun Parody
* The Exxxceptions 
* Young & Beautiful Vol. 3

და სხვ.

## რესურსები ინტერნეტში
* ოფიციალური საიტი
* 
* 

კატეგორია:დაბადებული 1994
კატეგორია:დაბადებული 23 აგვისტო
კატეგორია:გარდაცვლილი 2017
კატეგორია:გარდაცვლილი 5 დეკემბერი
კატეგორია:კანადელი ქალი პორნომსახიობები
კატეგორია:კანადელი მოდელები
ტროფიმე ხუნდაძე

**ტროფიმე ირაკლის ძე ხუნდაძე** (დ. 24 ივლისი, 1889, სოფ. კალაგონი — გ. 16 ნოემბერი, 1977, თბილისი) — ქართველი ისტორიკოსი, პედაგოგი, ისტორიის მეცნიერებათა დოქტორი (1948), პროფესორი (1950), მეცნიერების დამსახურებული მოღვაწე (1961).

## ბიოგრაფია
1909 წელს დაამთავრა ქუთაისის ქართული გიმნაზია და შევიდა მოსკოვის უნივერსიტეტის ისტორია-ფილოლოგიის ფაკულტეტზე. 1912 წელს რევოლუციურ მოძრაობაში მონაწილეობისთვის უნივერსიტეტიდან გარიცხეს. 1915 წელს დაამთავრა ხარკოვის უნივერსიტეტი და დაბრუნდა ქუთაისში. 1919 წელს გადავიდა თბილისში და დაიწყო პედაგოგიური მუშაობა გიმნაზიაში, შემდეგ ჰუმანიტარულ ტექნიკუმში. 1930 წლიდან მუშაობდა უმაღლეს სკოლაში. 1945-157 წლებში მუშაობდა საქართველოს მეცნიერებათა აკადემიის ისტორიის ინსტიტუტში. მისი კვლევის საგანი იყო XIX საუკუნის ბოლოსა და XX საუკუნის დასაწყისის საზოგადოების აზროვნების და სახელმწიფო განათლების ისტორია.

## ლიტერატურა
## სქოლიო
კატეგორია:ქართველი ისტორიკოსები
კატეგორია:დაბადებული 24 ივლისი
კატეგორია:დაბადებული 1889
კატეგორია:გარდაცვლილი 16 ნოემბერი
კატეგორია:გარდაცვლილი 1977
კატეგორია:ჩოხატაურის მუნიციპალიტეტში დაბადებულები
ბარის წმინდა ნიკოლოზის ბაზილიკა

**ბარის წმინდა ნიკოლოზის ბაზილიკა** () — კათოლიკური ბაზილიკა იტალიის ქალაქ ბარიში. აგებულია სპეციალურად ნიკოლოზ საკვირველთმოქმედის ნეშტის დასასვენებლად, რომელიც 1087 წელს გადმოასვენეს ქალაქ მირიდან (ამჟამად თურქეთი).

## ბაზილიკის ისტორია 
1087 წლის 22 მაისს, როდესაც წმინდა ნიკოლოზ საკვირველთმოქმედის ცხედარი გადაასვენეს ქალაქ ბარიში, ჰერცოგი როჯერ I ბორსა და არქიეპისკოპოსი ურსონი იმყოფებოდნენ რომში, პაპ ვიქტორ III-ის კორონაციაზე. ცხედარი დროებით შესანახად გადასცეს ბენედიქტელთა მონასტერში მოღვაწე აბატ ილიას. დაბრუნებისთანავე არქიეპისკოპოსი შეეცადა სიწმინდის ხელში ჩაგდებას, რამაც არეულობა  გამოიწვია. აბატმა შეძლო ურსონის დარწმუნება, რომ უარი ეთქვა განზრახვაზე და მიიღო წინადადება აეშენებინა ტაძარი ცხედრის დასასვენებლად. 

ტაძრის მშენებლობის ადგილად შეარჩიეს ქალაქის ცენტრალური ნაწილი. მიწა ჰერცოგმა როჯერმა საჩუქრად გადასცა ეკლესიას. 1089 წლის 1 ოქტომბერს ეკლესია აკურთხა პაპმა ურბან II-მ. წმინდანის ცხედარი ტაძრის ნეკროპოლისში დაასვენეს. აშენებიდან ძალიან მალე ბაზილიკა მნიშვნელოვანი ისტორიული ამბების შემსწრე გახდა:
* 1095 წელს პეტრე ამიენელმა სწორედ აქ იქადაგა, რასაც მოჰყვა პირველი ჯვაროსნული ლაშქრობა. 
* 1098 წელს ბაზილიკაში გაიმართა საეკლესიო კრება ურბან II-ის ხელმძღვანელობით, სადაც განიხილავდნენ დასავლეთ და აღმოსავლეთ ეკლესიების გაერთიანების საკითხებს, რომელიც წარუმატებლად დასრულდა.  

მშენებლობა გაგრძელდა 1105 წლამდე. 1156 წელს ვილჰელმ I-ის მიერ ქალაქის დაპყრობის დროს ბაზილიკა დაზიანდა და აღადგინეს 1160 წელს. 

იმპერატორ ფრიდრიხ II შტაუფენის დროს კარის ეკლესია იყო, ხოლო ანჟუელთა დინასტიის პერიოდში — სასახლის ეკლესია. 1799 წლის 9 აპრილს ბაზილიკა საფრანგეთის ჯარმა გაძარცვა. 

მნიშვნელოვანი სარესტავრაციიო სამუშაოები ჩაუტარდა 1928-1956 წლებში. 1951 წელს პაპმა პიუს XII-მ იგი დომინიკანელთა ორდენს გადასცა. 

1969 წლიდან მართლმადიდებლებს მიეცათ ბაზილიკის საძირკველში მსახურების უფლება.

## რესურსები ინტერნეტში 
* ბარი (სტატია მართლმადიდებლურ ენციკლოპედიაში)
* ბარის წმინდა ნიკოლოზის ბაზილიკა და მისი ისტორიული და მხატვრული საგანძური
* წმინდა ნიკოლოზის ბაზილიკის საგანძურის გამოფენა ბარიში

კატეგორია:იტალიის კათოლიკური ეკლესიები
თავის ტვინის ხიდი

**თავის ტვინის ხიდი** (ლათ. Pons) — ტვინის ღეროს უბანი, რომელიც ერთმანეთთან ზურგისა და თავის ტვინის სხვადასხვა ნაწილს აკავშირებს. 

მდებარეობს ტვინის ზემოთ, ნათხემისა და მეოთხე პარკუჭის ქვემოთ. მას აქვს მარკუთხა ფორმა, რომელიც მკვეთრად არის გამოყოფილი შუა და მოგრძო ტვინისგან. არის ნერვული ბოჭკოების ერთობლიობა. იგი ერთმანეთთან მოგრძო ტვინსა და ნათხემს აკავშირებს. მასში, ასევე იწყება ან სრულდება ოთხი კრანიალური ნერვი, რომლებიც სენსორულ ინფორმაციასა და მოტორულ იმპულსებს გადასცემენ სახის რეგიონსა და ტვინს. სტრუქტურის სახელწოდებაც, სწორედ ამ დამაკავშირებელი ფუნქციის გამო ეწოდა.

 File:Pons.gif|თავის ტვინის ხიდის ადგილმდებარეობა და ტოპოგრაფია
 File:Gray701.png|ხიდის ღერძული მონაკვეთი 
 File:Gray719.png|უკანა და შუა ტვინი; პოსტეროალტერული ხედი
 File:Gray720.png|თავის ტვინის საშუალო საგიტალური განყოფილება
 File:Brain stem sagittal section.svg|ხიდისა და ტვინის სისტემის ბირთვი

## ლიტერატურა 
* გერიგი, რ. და ზიმბარდო, ფ. ფსიქოლოგია და ცხოვრება, გვ. 73, თბ,. 2009 წელი.
* გაგოშიძე, თ. ანატომია, ნაწილი I, თავის ტვინის აგებულება, საკითხავი მასალა.

## რესურსები ინტერნეტში 
* თავის ტვინის ხიდი 
 
## იხილეთ აგრეთვე 
* ტვინი
* თავის ტვინი
* ზურგის ტვინი

კატეგორია:ნევროლოგია
კატეგორია:ტვინი
ახალგაზრდა ივერიელი

**„ახალგაზრდა ივერიელი“** — ქართულენოვანი გაზეთი. გამოდიოდა 1990-2008 წლებში თბილისში, კვირაში სამჯერ გამოდიოდა. 

„ახალგაზრდა ივერიელის“ წინამორბედი გაზეთებია: „ახალგაზრდა კომუნისტი“, „მესამე ინტერნაციონალი“ (1917), „ ახალგაზრდა კომუნისტი“ (ქუთაისი), „სპარტაკი“ (1922-1925). 

## რესურსები ინტერნეტში
*ახალგაზრდა ივერიელი

## სქოლიო
კატეგორია:საქართველოს გაზეთები
კატეგორია:ქართულენოვანი გაზეთები
ბრიტანი ენდრიუსი

**ბრიტანი ენდრიუსი** (; დ. 13 აგვისტო, 1973, მილუოკი, აშშ) — ამერიკელი სტრიპტიზიორი, პორნომსახიბი და DJ. პორნოგრაფიული კარიერა დაიწყო 1995 წელს და დაასრულა 2016 წელს. 2008 წელს შეყვანილი იქნა AVN-ის დიდების დარბაზში.

## ფილმოგრაფია
1995-2016 წლებში მონაწილეობა მიიღო 380 ფილმში.
### სია
* Flashpoint (1999)
* Barefoot Confidential 1
* Topless Room Service (2002)
* Strapon Chicks: Dom N Dommer (2002)
* I Dream of Jenna (2003)
* Strap-On Sissy School (2006)
* Strap Attack 4 (2006)
* Cheating Housewives 4 (2007)
* MILF Cruiser 14 (2008)
* Sex and the City – The XXX Parody (2010)
* A Big Tit Christmas 2 (2011)
* Soccer Moms (2012)
* Doctor Adventures 16 (2013)
* MILFs Like It Big 17 (2014)
* Milfs Suck 2 (2015)
* This Can't Be Deadpool XXXx (2015)
და სხვ.

## რესურსები ინტერნეტში
* ოფიციალური საიტი
* 
* 

კატეგორია:დაბადებული 1973
კატეგორია:დაბადებული 13 აგვისტო
კატეგორია:ამერიკელი ქალი პორნომსახიობი
კატეგორია:ამერიკელი სტრიპტიზიორები
კატეგორია:ცოცხალი ადამიანები
გიორგი ნახუცრიშვილი

**გიორგი (გუგა) დავითის ძე ნახუცრიშვილი** (დ. 20 მაისი, 1902, თბილისი — გ. 1992, იქვე) — ქართველი პროზაიკოსი და დრამატურგი. საქართველოს სსრ-ის ხელოვნების დამსახურებული მოღვაწე (1955). 

## ბიოგრაფია 
დაიბადა მწერალ დავით ნახუცრიშვილის ოჯახში. მშობლების და მათი გარემოცვის წყალობით, ადრევე ეზიარა ლიტერატურას — ნახუცრიშვილების ოჯახს ხშირად სტუმრობდნენ იმ დროის გამოჩენილი მწერლები და ხელოვანები. კვირაობით მამას ხშირად დაჰყავდა „ლიტერატურულ დილაზე“. 

1928 წელს დაამთავრა თბილისის სახელმწიფო უნივერსიტეტის სოციალ-ეკონომიკური ფაკულტეტი. წერა 20-იანი წლებიდან დაიწყო — მისი მოთხრობა „თაგუნას თავგადასავალი“ გამოქვეყნდა საბავშვო ჟურნალ „ნაკადულში“. 1933 წელს წიგნად გამოიცა მისი მოთხრობა „მამამ გამომგზავნა“, ხოლო 1939 წელს დეტექტიური ჟანრის რომანი „მგელკაცა“. 

შემდგომში მწერალი ძირითადად, დრამატურგიის ჟანრში მოღვაწეობდა, რითიც ფართოდ გაითქვა სახელი. მისი პიესები იდგმებოდა არა მხოლოდ საქართველოში, არამედ მის საზღვრებს გარეთაც: იმდროინდელი სსრკ-ს რესპუბლიკებში, გდრ-ში, ბელგიაში, ფინეთსა და ჩეხოსლოვაკიაში. პირველი პიესა-ზღაპარი „ნაცარქექია“, რომლის წერა ჯერ კიდევ დავით ნახუცრიშვილმა დაიწყო და გიორგი ნახუცრიშვილმა დაასრულა, 1936 წელს დაიდგა. ყველაზე დიდი წარმატება მწერალს პიესა „ჭინჭრაქამ“ მოუტანა, რომელიც 1963 წელს, რუსთაველის თეატრში დადგა რეჟისორმა მიხეილ თუმანიშვილმა. 

გიორგი ნახუცრიშვილი მუშაობდა ცნობილი ლიტერატურული ნაწარმოებების ინსცენირებებზეც. მისი ნაწარმოებები თარგმნილია უცხოურ ენებზე.

დაჯილდოებულია „საპატიო ნიშნის“ ორდენით.

გარდაიცვალა 1992 წელს.

## ნაწარმოებები 
### პროზა 
* თაგუნას თავგადასავალი (მოთხრობა) 
* მამამ გამომგზავნა (მოთხრობა) (1933)
* სილვა ვასილიევი (1934)
* მგელკაცა (რომანი) (1934)

### პიესები 
* ნაცარქექია (1936)
* კომბლე (1939)
* აჩაკუნე (1940)
* ბელადის სიჭაბუკე
* წიწამური (1956)
* ფიროსმანი (1960)
* ჭინჭრაქა (1962)
* შაითან ხიხო (1964)

### ინსცენირებები 
* ალ. პუშკინი, „კაპიტნის ქალიშვილი“;
* ალ. ყაზბეგი, „ციცია“;
* ი. ჭავჭავაძე, „გლახის ნაამბობი“;
* მ. ჯავახიშვილი, „არსენა მარაბდელი“;
* ვ. ჰიუგო, „კაცი, რომელიც იცინის“;
* ე. ლ. ვოინიჩი, „კრაზანა“.

## ლიტერატურა 
## რესურსები ინტერნეტში 
* 

კატეგორია:ქართველი დრამატურგები
კატეგორია:ქართველი მწერლები
კატეგორია:დაბადებული 20 მაისი
კატეგორია:დაბადებული 1902
კატეგორია:გარდაცვლილი 1992
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:თბილისში დაბადებულები
კატეგორია:მწერლები ანბანის მიხედვით
თბილისის 51-ე საჯარო სკოლა

**თბილისის 51-ე საჯარო სკოლა** (სრული სახელწოდება — *გალაკტიონ ტაბიძის სახელობის ქალაქ თბილისის №51 საჯარო სკოლა*) — ქალაქ თბილისის ზოგადსაგანმანათლებლო დაწესებულება.

## რესურსები ინტერნეტში
* გალაკტიონ ტაბიძის სახელობის ქალაქ თბილისის №51 საჯარო სკოლა — სკოლების პორტალი
* 51–ე სკოლის Facebook–ის გვერდი

## სქოლიო
112
ნეირომედიატორი

**ნეირომედიატორი** — ბიოქიმიური მესენჯერი. გამოიყოფიან ნეირონებიდან, გაივლიან სინაფსს, შემდგომ კი აღწევენ მეორე ნეირონამდე და  იწვევს მის სტიმულაციას, რითაც უზრუნველყოფს ნერვული იმპულსების გავრცელებას ნერვულ სისტემაში.

ტვინში ნეირომედიატორის ფუნქციას 100-ზე მეტი სხვადასხვა ქიმიური ნივთიერება ასრულებს, რომლებიც დაკავშირებულნი არიან რამდენიმე რეცეპტორთან, ისინი ნერვული სისტემის სხვადასხვა ნაწილში ფუნქციონირებენ. ნეირონები, რომლებიც ერთი ტიპის ნეირომედიატორისადმი არიან მგრძნობიარენი, ჯგუფდებიან და ტვინის ერთი ნაწილიდან მეორისკენ მიმავალ გზას ქმნიან. უამრავ ნეირომედიატორს შორის არის რამდენიმე, რომლებიც განსაკუთრებით მნიშვნელოვანია ნერვული სისტემის წარმატებული ფუნქციონირებისთვის.

## დოფამინი 
დოფამინი მონოამინების კლასში მთავარი ნეირომედიატორია. მას კოტექოლამინების კლასში ათავსებენ, ეპინეფრინის და ნორეპრინეფინის ქიმიური სტრუქტურის მსგავსების გამო. დოფამინი ჩართულია ისეთი პათოლოგიის განვითარებაში, როგორიცაა შიზოფრენია და ადიქციური აშლილობები. დოფამინის ზოგად ეფექტზე მისი სხვადასხვა ნაკადის მოძრაობა მიგვანიშნებს, თავის ტვინის სპეციფიკურ უბნებში. მას შემდეგ, რაც ესა თუ ის ნაკადი ჩართულია, სხვა ნეირომედიატორები ახერხებენ ემოციების ან ქცევის შეკავებას ან, პირიქით, მათი აღმოცენების ინიციირებას.

## აცეტილქოლინი 
იგი გვხვდება როგორც პერიფერიულ ნერვულ სისტემაში, აგრეთვე ცენტრალურშიც. აცეტილქოლინის სეკრეტორული ნეირონების დაზიანება, ალცჰაიმერის დროს, პაციენტში მეხსიერების დარღვევას იწვევს. ის, ასევე, ამგზნებად მოქმედებს ნერვკუნთოვან შეერთებაში, სადაც კუნთების შეკუმშვას იწვევს. არსებობს ბოტულინის ტოქსინი, რომელსაც აცეტილქოლინის სინაფსური მოქმედების შეცვლა შეუძლია. ეს ტოქსინი ხშირად შეინიშნება არასწორად კონსერვირებულ საკვებში, იგი ადამიანს წამლავს, საბოლოოდ კი აფერხებს აცეტილქოლინის გამოთავისუფლებას სასუნთქ სისტემაში.

## სეროტონინი 
ნეირომედიატორის სახეობა. ნეირონები რომლებიც სეროტონინს გამოიმუშავებს, ტვინის ღეროშია მოთავსებული. სეროტონინი მნიშვნელოვნად მოქმედებს ადამიანის ქცევაზე, განსაკუთრებით კი ინფორმაციის გადამუშავების გზებზე. იგი არეგულირებს ქცევას, აზროვნების პროცესს, გუნება-განწყობას და სხვა. სეროტონინის დეფიციტი უშუალოდ არ იწვევს პრობლემურ ქცევას. გარდა ამისა, სეროტოტინს შესაძლოა ჰქონდეს ოდნავ განსხვავებული მოქმედება, იმისდა მიხედვით თუ რა ტიპის რეცეპტორთან არის ასოცირებული.

## გაემი 
თავის ტვინში ყველაზე გავრცელებული შემაკავებელი ნეირომედიატორია. ის ტვინის სინაფსების დაახლოებით ერთ მესამედში მესენჯერის ფუნქციას ასრულებს. მისი მგრძნობიარე ნეირონები ისეთ ტვინის უბნებში მდებარეობს, როგორიცაა, მაგალითად თალამუსი, ჰიპოთალამუსი და კეფის წილი. ის დიდ როლს ასრულებს ფსიქოპათოლოგიის ზოგიერთ ფორმაში.

## ლიტერატურა 
* ფილიპ ზიმბარდო, *ფსიქოლოგია და ცხოვრება*, მე-16 გამოცემა, თბ., 2009.

## რესურსები ინტერნეტში 
* ნეირომედიატორები 
* ნეირომედიატორი — ბიოლოგიური და სამედიცინო ტერმინები და ცნებები

კატეგორია:ნევროლოგია
კატეგორია:ფსიქოლოგია
ვარაზისხევის ქუჩა

**ვარაზისხევის ქუჩა** — ქუჩა თბილისში. მდებარეობს ვაკისა და მთაწმინდის რაიონების საზღვარზე (ვაკე, ვერა); გმირთა მოედნიდან ილია ჭავჭავაძის გამზირამდე. წარმოიქმნა 1957 წელს ვარაზისხევის ქვედა ნაწილის ამოვსების (1948 წლიდან) შედეგად. 1884 წლის გეგმაზე ეს ხევი ვარდისხევის სახელითაა დატანილი. XX საუკუნის დასაწყისში ახლანდელ პეტრე მელიქიშვილის ქუჩასა და ილია ჭავჭავაძის გამზირს ხევზე გადებული ხიდი აკავშირებდა. აქ გადიოდა წყნეთისკენ მიმავალი გზა. ამ მოკირწყლულ განივ ქუჩას, რომლის სიგრძეა 500 მეტრამდე, ხოლო სიგანე 30 მეტრია, აქვს მნიშვნელოვანი ფუნქცია — აკავშირებს ვაკესა და საბურთალოს. ქუჩას ცალ მხარეს, მთელ სიგრძეზე, გასდევს უნივერსიტეტის მთავარი კორპუსის ბაღი (დენდროპარკი), რომელსაც კიბით უკავშირდება, ასევე ზოოპარკი, ხოლო მეორე მხარეს — ფიქრის გორაზე გაშენებული სახლები.

## ლიტერატურა
კატეგორია:ვაკის რაიონის ქუჩები
კატეგორია:მთაწმინდის რაიონის ქუჩები
იგორ აკინფეევი

**იგორ ვლადიმერის ძე აკინფეევი** (; დ. 8 აპრილი, 1986, ვიდნოე, რუსეთის სფსრ, სსრკ) — რუსი ფეხბურთელი, საფეხბურთო კლუბ „მოსკოვის ცსკა-ს“ ფეხბურთელი. არის გუნდის კაპიტანი. წლების მანძილზე თამაშობდა რუსეთის ნაკრებში. მთელი კარიერის მანძილზე იგი თამაშობს მოსკოვის „ცსკაში“, კარიერის მანძილზე ითამაშა 500-ზე მეტი მატჩი. აკინფეევი არის ლევ იაშინის კლუბის წევრი და აქვს ყველაზე მეტი მშრალად შენახული კარი რუს მეკარეთა შორის. მოპოვებული აქვს მრავალი ინდივიდუალური ჯილდო.

## ტიტულები 
**ცსკა მოსკოვი**
* რუსეთის პრემიერ ლიგა (6): 2003, 2005, 2006, 2012–13, 2013–14, 2015–16
* რუსეთის საფეხბურთო თასი (6): 2004–05, 2005–06, 2007–08, 2008–09, 2010–11, 2012–13
* რუსეთის საფეხბურთო სუპერთასი (7):  2004, 2006, 2007, 2009, 2013, 2014, 2018
* უეფა-ს თასი (1): 2004–05

## რესურსები ინტერნეტში 
* ცსკა-ს ოფიციალური ვებ-გვერდი
* იგორ აკინფეევის არაოფიციალური ვებ-გვერდი

კატეგორია:დაბადებული 8 აპრილი
კატეგორია:დაბადებული 1986
კატეგორია:რუსი ფეხბურთელები
კატეგორია:მოსკოვის ცსკა-ს ფეხბურთელები
კატეგორია:2017 წლის ფიფა-ს კონფედერაციის თასის ფეხბურთელები
კატეგორია:ცოცხალი ადამიანები
ვანდა ნარა

**ვანდა ნარა** (დ. 10 დეკემბერი, 1986, ბუენოს-აირესი, არგენტინა) — არგენტინელი მოდელი, ტელე-წამყვანი, მსახიობი და საფეხბურთო აგენტი. 2014 წლიდან ქორწინებაშია თავის კლიენტ, ფეხბურთელ მაურო იკარდისთან.

## პირადი ცხოვრება
2008-2013 წლებში ქორწინებაში იყო მაქსი ლოპესთან, რომელთანაც 3 შვილი შეეძინა. 2014 წლის იგი გათხოვდა ლოპესის თანაგუნდელ მაურო იკარდიზე, რომელთანაც ორი შვილი შეეძინა. მას ჰყავს და, ზაირა ნარა, რომელიც არის მოდელი და ტელე-წამყვანი. მისი დებიუტი შედგა 2005 წელს.

## რესურსები ინტერნეტში
* 

კატეგორია:დაბადებული 10 დეკემბერი
კატეგორია:დაბადებული 1986
კატეგორია:არგენტინელი მოდელები
კატეგორია:არგენტინელი მსახიობები
კატეგორია:ცოცხალი ადამიანები
BlackArch Linux

**BlackArch Linux** — Arch Linux-ზე დაფუძნებული ღია წყაროს მქონე ლინუქსის დისტრიბუტივი, რომელიც შექმნილია კიბერუსაფრთხოებისა და პენეტრაციული ტესტირებებისათვის. გამოცემას გააჩნია 2600-ზემეტი ჰაკერული ხელსაწყო, რომელიც შესაძლებელია დაყენებული იქნას ინდივიდუალურად, ისევე როგორც ერთიანად. ყველა ინსტალაცია, რომელიც ხდება Arch Linux-ზე, აგრეთვე მუშაობს BlackArch-ზეც.

## მიმოხილვა 
**BlackArch Linux**-ს სრულყოფილი ინსტალაციის შემდეგ აქვს მსგავსება ორ სხვა ოპერაციულ სისტემასთან, კერძოდ კი Parrot OS-თან და Kali Linux-თან. ერთადერთი მნიშვნელოვანი განსხვავება ისაა მათ შორის, რომ BlackArch-ს არ გააჩნია სამუშაო მაგიდის მხარდაჭერა, თუმცა მასზე ინსტალირდება არაერთი ფანჯრების მენეჯერი, რომლის გასააქტიურებლადაც მცირე კონფიგურირებაა საჭირო. ამასთანავე, ისევე, როგორც Kali Linux-ს და Parrot OS-ს, BlackArch-საც გააჩნია CD/DVD ISO იმიჯი.

## ხელსაწყოები 
ოპერაციული სისტემა **BlackArch Linux** ამჟამად ფლობს 2605 სხვადასხვა ხელსაწყოს, მათ შორისაა:

* Aircrack-ng
* Armitage
* Burp suite
* Cisco Global Exploiter
* Ettercap
* John the Ripper
* Kismet
* Maltego
* Metasploit
* Nmap
* OWASP ZAP
* Social engineering
* Sqlmap
* Wireshark
* Hydra
* Reverse Engineering
* Binwalk
* Foremost
* Volatility

## იხილეთ აგრეთვე 
* Kali Linux
* Parrot OS

## რესურსები ინტერნეტში 
## სქოლიო 
კატეგორია:Linux
კატეგორია:დისტრიბუტივები Debian-ის ბაზაზე
კატეგორია:X86-64-იანი Linux-ის დისტრიბუტივები
კატეგორია:ARM ოპერაციული სისტემები
ვიდნოე

**ვიდნოე** () — ქალაქი რუსეთში, მოსკოვის ოლქის ცენტრალურ ნაწილში, ლენინის საქალაქო ოკრუგის ადმინისტრაციული ცენტრი (2019-დან). 71 482 მცხოვრები (2019). მდებარეობს მდინარე ბიტცაზე. ქალაქში არის რკინიგზის სადგური რასტორგუევო.

თანამედროვე ქალაქის საფუძველი გახდა მუშათა დასახლება მოსკოვის კოქს-აირის ქარხანასთან (მშენებლობა დაიწყო 1949 წელს, სახელი მიიღო 1902 წლიდან ცნობილი სააგარაკო დასახლება ვიდნოესგან). 1960–1962 წლებში ულიანოვის რაიონის ცენტრი იყო, 1965 წლიდან იყო მოსკოვის ოლქის ლენინის რაიონის ცენტრი. 1965 წელს ვიდნოეს შემადგენლობაში შევიდა სააგარაკო დასახლება რასტორგუევო (დაარსდა 1909–1910 წლებში, დღევანდელი ვიდნოე-2) და მუშათა დასახლებამ ქალაქის სტატუსი მიიღო. 2019 წლიდან ლენინის საქალაქო ოკრუგის ადმინისტრაციული ცენტრია.

ვიდნოეში შემონახულია: წმინდა ეკატერინეს მამათა მონასტერი (დაარსდა 1658 წელ ცარ ალექსი მიხეილის ძის ბრძანებით, დაიხურა 1918 წელს, 1931–1991 წლებში იყო გაერთიანებული სახელმწიფო პოლიტიკური სამმართველოს ობიექტი, აღდგა 1992 წელს, დღეს მოქმედია), ყოვლადწმინდა ღვთისმშობლის მიძინების ტაძარი (აშენებულია 1705 და 1716 წლებს შორის პეტრე აპრასკინის ბრძანებით ყოფილ ბატონის მამულ ტაბოლოვოში). მუშაობს საწარმოები: „მოსკოქს“, „გიფსობეტონ“, ქარხანა „მოსმეკ“ (ალუმინის კონსტრუქციები); განვითარებულია მინერალური სასუქების წარმოება.

ვიდნოესთან ახლოს მდებარეობს მუზეუმ-ნაკრძალი გორკი-ლენინსკიე და ყოფილი თავადის სახლი სუხანოვო, რომელიც ვოლკონსკების საგვარეულოს ეკუთვნოდა.

## ლიტერატურა 
* 

## სქოლიო 
კატეგორია:მოსკოვის ოლქის ქალაქები
კეხურა (მრავალმნიშვნელოვანი)

**კეხურა** შეიძლება აღნიშნავდეს:
*კეხურა —  ძველი ქართული ვაშლის ჯიში
*კეხურა — მდინარე ქურთის მუნიციპალიტეტში